

Pentatuku

Yakobo, Mzee wa Ukoo

Somo la 9

Nukuu

For videos, study guides and other resources, visit Thirdmill at thirdmill.org.

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

**Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

UTANGULIZI 3

MUUNDO NA MAUDHUI 3

Mwanzo wa Mapambano 6

Mwisho wa Mapambano 7

Isaka na Wafilisti 8

Yakobo na Wakanaani 9

Kujitenga kwa Uadui 10

Kujitenga kwa Amani 10

Muda wa Kuwa na Labani 11

MADA KUU 12

Neema ya Mungu kwa Israeli 12

Maana ya Asili 13

Matumizi ya Sasa 15

Uaminifu wa Israeli kwa Mungu 16

Maana ya Asili 16

Matumizi ya Sasa 19

Baraka za Mungu kwa Israeli 20

Maana ya Asili 20

Matumizi ya Sasa 21

Baraka za Mungu Kupitia kwa Israeli 21

Maana ya Asili 21

Matumizi ya Sasa 23

HITIMISHO 24

WANDAAJI WA SOMO 25

UTANGULIZI

Umewahi kukutana na watu ambao ni wadanganyifu kupita kiasi? Udanganyifu wao unaweza kuwapa faida kwa muda, lakini mara nyingi unawasababishia matatizo. Hata hivyo, Mungu akitaka kuwatumia watu wa jinsi hiyo kwa namna fulani, anaweza na hashindwi kuwafikia. Mungu anaweza kusababisha matatizo katika maisha yao ili aweze kuwanyenyekeza na kuwatengeneza ili wawe aina ya watu ambao wako tayari kumtumikia. Na mara nyingi watu wa jinsi hii ambao Mungu huwatafuta kwa hali hii, wanafanyika kuwa mfano wa maisha ya unyenyekevu na amani kwa wengine.

Somo hili litajikita katika sehemu ya *Pentatuku* ambayo inaangazia moja kati ya watu wadanganyifu zaidi wanaotajwa katika Biblia, ‘Mzee Yakobo.’ Lakini kama tutakavyoona, sehemu hii ya Mwanzo 25:19-37, hainyeshi tu jinsi Yakobo alivyokuwa mdanganyifu, bali pia jinsi Mungu alivyomnyenyekeza na kumfanya kuwa kati ya wazee waliopendwa zaidi katika Israeli.

Katika masomo mengine, tumeona kwamba kitabu cha Mwanzo kinaweza kugawanywa katika sehemu kuu tatu. Sehemu ya kwanza ni Historia ya kale katika 1:1-19. Hapa Musa anaelezea jinsi ambavyo wito wa Israeli kwenda katika nchi ya ahadi ulikuwa na mizizi kwenye mambo yaliyotokea katika hatua za awali za historia ya dunia. Sehemu ya pili inajumuisha sehemu ya kwanza ya historia ya mababu katika 11:10-37:1. Katika sehemu hii, Musa alifafanua namna safari ya kuelekea katika nchi ya ahadi ilipaswa kutazamwa sambamba na anguko la maisha ya Abraham, Isaka na Yakobo. Sehemu ya tatu ni historia ya Mababu ya baadaye, katika 37:2-50:26. Katika mistari hii, Musa alisimulia habari ya Yusufu na ndugu zake ili kukemea mambo yaliyokuwa yameibuka katikati ya makabila ya Israeli kwa kadri walivyoelekea katika nchi ya ahadi.

Kumbukumbu ya mzee Yakobo ni sehemu ya mgawanyo wa pili; historia ya awali ambayo inashughulika na mababu watatu maarufu: Abrahamu, Isaka na Yakobo. Matukio ya maisha ya Isaka yameungamanishwa katika kumbukumbu zote za Abrahamu katika 11:10-25:18, na pia katika kumbukumbu za Yakobo katika 25:19-37:1. Kwa hiyo katika somo hili, tutajikita katika nusu ya pili ya kundi hili: Maisha ya Yakobo.

Somo letu linalohusu Mzee Yakobo litagawanyika katika sehemu kuu mbili. Kwanza, tutachunguza muundo na maudhui ya sehemu hii ya Mwanzo. Pili, tutatazama mada kuu ambazo Musa alisisitiza kwa wapokeaji wake wa kwanza, na namna ambavyo masomo haya yanavyohusika katika maisha ya wakristo wa leo. Tuanze kwa kutazama muundo na maudhui ya historia ya Yakobo.

MUUNDO NA MAUDHUI

Wanafunzi wengi wa Biblia wanafahamu kuhusu matukio katika maisha ya Yakobo. Lakini katika hatua hii kwenye somo letu, tunataka kuona namna Musa alivyopanga kumbukumbu ya matukio haya ndani ya kitabu cha Mwanzo. Kumbuka kwamba, wakati tunaposoma maandiko tunalazimika kujiuliza yanasema nini na yanasema kwa namna gani. Kwa maneno mengine, namna gani mafundisho na muundo wa kila kifungu vinaendana? Uelewa wa uhusiano huu unatusaidia kutafakari malengo ya uandishi wa Biblia kwa wasomaji wao wa kwanza. Na inatusaidia kujua tunavyopaswa kutumia Maandiko yao katika ulimwengu wetu wa sasa.

Kuna njia nyingi za kuweka mpangilio wa vifungu vya Maandiko marefu na magumu kama Mwanzo 25:19-37:1. Lakini, kwa ajili ya lengo letu, tutabaini sehemu kuu saba za maelezo ya maisha ya Yakobo.

• Sehemu ya kwanza ni ile ambayo tunaweza kuiita mwanzo wa mapambano katika Mwanzo 25:19-34. Inaibua simulizi ya mapambano kati ya Yakobo na Esau, na kwa mwendelezo, mataifa yaliyozaliwa kutoka kwao. Mapambano haya yanainuka na kumalizika kwa nguvu katika maelezo yote ya maisha ya Yakobo. Mwisho wa kundi hili la kwanza unatambulishwa kwa kuhama kutoka kwa Yakobo na Esau na kugeukia kwa Baba yao Isaka, kama mhusika mkuu.

• Sehemu ya pili inahusu mgogoro kati ya Isaka na Wafilisti katika 26:1-33. Sehemu hii inamalizika kwa simulizi ya kurudi tena kwa Esau na Yakobo kama wahusika wakuu.

• Sehemu ya tatu inashughulika na kutengana kwa uadui kati ya Yakobo na Esau katika 26:34-28:22. Sehemu hii inamalizika kwa yakobo kukimbilia kwa Labani na ndugu zake, nje ya nchi ya ahadi.

* Sehemu ya nne inaelezea wakati wa Yakobo na Labani katika 29:1-31:55. Sehemu hii inamalizika wakati Yakobo anaporudi katika nchi ya ahadi.

• Sehemu ya tano inahusu kujitenga kwa amani kati ya Yakobo na Esau baada ya Yakobo kurudi katika nchi ya ahadi katika 32:1-33:17. Sehemu hii inageuka tena kutoka kwa Esau kuelekea kwa Yakobo akishughulika na wapinzani wa Kikanaani.

* Sehemu ya sita inajielekeza juu ya vita kati ya Yakobo na Wakanaani katika 33:18-35:15. Mwishoni mwa sehemu hii, msisitizo unaelekea katika ukoo wa Yakobo.

• Sehemu ya saba ya maisha ya Yakobo inaelezea juu ya mwisho wa vita kwa ndugu katika 35:16-37:1.

Wafafanuzi wengi wamesema kwamba, ufafanuzi huu wa kawaida wa maisha ya Yakobo unatengeneza mtindo mkubwa wa kurudi nyuma:

**Muundo wa sarufi ambamo vipengele kabla na baada ya kiini hukinzana au kulingana kila moja** **Muda wowote unapozungumza juu ya ufafanuzi wa vipengele au sehemu ya Agano la Kale unatakiwa kukumbuka kwamba, pamoja na tahadhari kidogo, waandishi wa Biblia hawakuandika Habari zao, au mashairi yao na yanayofanana na hayo, wakiwa na mtiririko mawazoni mwao. Kama vile, “sasa niko katika sehemu ya kwanza.” Sasa niko katika sehemu ya pili. Sasa niko katika sehemu ya tatu.” Badala yake, kile tunachokiongelea juu yake ni wafafanuzi waliotazama maandiko yaliyoandikwa na kutafuta mtiririko uliotambulika, ambayo inamaanisha kwamba, kila mtiririko unatumia aina fulani ya msingi katika kufafanua muundo na muunganiko wa mawazo. Kwa kutumia vigezo utakavyo vitumia utajikuta umepata mtiririko ulio tofauti. Moja kati ya vigezo utakavyotumia ni kile cha kulinganisha, au sauti, au tafakuri au sambamba kati ya sehemu ya awali na sehemu za baadaye… Lakini pale unapokutana na ufafanuzi zaidi wa kukinzana kati ya sehemu ya kwanza na ya mwisho kama katika suala la Yakobo ndipo unapokuja katika hatua ambapo, kama ukiwa na wingi wa ufafanuzi unaofanana unaweza kuuita ni “kurudi nyuma kwa kukusudia” ambapo mwandishi anafikiria katika mazingira ya, “Mimi nimefanya hili. Nimelifanya hili. Nimelifanya hili katika nafsi ya kwanza; Sasa nitafanya vitu hivi ambavyo vina mfanano wa juu juu na sehemu ya awali ya nyuma”… na kwa sababu ya huko kufanana ambako kunaonekana katika aina hiyo ya muundo, unayo nafasi tena ya kulinganisha na kutofautisha maeneo yanayofanana. Na hicho ndicho kilicho cha thamani inapokuja katika habari ya Yakobo. Sehemu za awali za maisha ya Yakobo zinafanana na sehemu za baadaye za maisha ya Yakobo. Na pale unapoona mfanano wa sehemu hizo- ambao unahusisha vyote, utofauti na mlingano- pale unapoona vyote kati ya hivyo kwa pamoja na vinaibuka katikati ya sehemu tofauti tofauti, ndipo unapokuwa na fursa ya kuona ambacho Musa kama mwandishi anasisitiza katika vipengele hivyo vyote. Mfanano na utofauti, hicho ndicho ufunguo wa kuelewa umuhimu wa uandishi wa kubadilishana.**

**— Dr. Richard L. Pratt, Jr.**

Kama tulivyoona, sehemu ya kwanza ya historia ya Yakobo inaelezea mwanzo wa malumbano kati Yakobo na Esau. Kipengele hiki kinalinganishwa na sehemu ya saba na ya mwisho ambapo tunasoma juu ya mwisho wa malumbano. Sehemu zote zinashughulika na malumbano siyo tu kati ya ndugu, lakini pia mataifa ambayo yalizaliwa kutoka kwao.

Sehemu ya pili inamzungumzia Isaka na mahusiano yake na wafilisti. Inafanana na sehemu ya sita ambapo tunamuona Yakobo na mahusiano yake na Wakanaani. Makundi haya yanalingana kwa pamoja kwa sababu yote yanaelezea matukio yaliyofanyika kati ya wazee na makundi mengine ndani ya nchi ya Ahadi. Sehemu ya tatu inanukuu kuachana kwa Yakobo na Esau kusikokuwa kwa amani. Inalingana na sehemu ya tano inayohusu kuachana kwa amani kati ya Yakobo na Esau. Kwa ujumla, sehemu zote zinazungumzia mabadiliko yaliyozunguka nyakati ambapo ndugu hawa waliachana. Na mwisho wake, sehemu ya nne inautazama wakati wa Yakobo na Labani. Sehemu hii inasimama peke yake kama kiini, ama moyo, wa muundo wa kuzimu. Kwa namna hiyo, inatengeneza hatua ya kugeuka katika tamthiliya ya maisha ya Yakobo.

Kwa kutumia muundo huu huu wa ulinganifu, tutachunguza maudhui ya historia ya Musa kwa kulinganisha na kutofautisha kila sehemu zinazoendana. Kwa kurahisisha, tutaanza na sehemu mbili za juu na kuendelea kuelekea katika sehemu iliyo katikati. Tutazame kwanza mwanzo wa mapambano ya ndugu katika Mwanzo 25:19-34.

Mwanzo wa Mapambano

Sehemu hii inajumuisha vipindi vitatu ambavyo vinaonesha namna mapambano kati ya ndugu yalivyoanza. Kipindi cha kwanza kilianza kabla ya mapacha hawajazaliwa, katika 25:19-23. Inaelezwa kwamba, mapacha waligombana wakiwa katika tumbo la mama yao. Sikiliza Mwanzo 25:23, ambapo Mungu alieleza mapambano ndani ya Rebeka kabla ya kuzaliwa kwao:

Mataifa mawili yako tumboni mwako, na kabila mbili za watu watafarakana tangu tumboni mwako. Kabila moja litakuwa Hodari kuliko la pili, na mkubwa atamtumikia mdogo (Mwanzo 25:23).

Kama tunavyoona, Mungu alisema kwamba mapambano kati ya Yakobo na Esau yalikuwa zaidi ya msuguano wa kibinafsi kati ya ndugu. Ulitarajiwa kuwa msuguano “kati ya mataifa mawili” au “watu wawili.” Kwa hiyo, ni aina gani ya mataifa mawili ambayo Mungu alikuwa nayo mawazoni? Tunalipata jibu katika kipindi cha pili na cha tatu cha kipengele hiki.

Kipindi cha pili kinatuambia juu ya mvutano wa ndugu wakati wa kuzaliwa katika 25:24-26. Kifungu hiki kifupi kinatupatia utambuzi wa kwanza wa mataifa mawili yaliyozungumziwa hapo awali. Mwanzo 25:25 inaelezea mzaliwa wa kwanza, Esau kama “mwekundu” wakati wa kuzaliwa. Neno la Kiebrania “mwekundu” niנוֹמְדא (*admoni*). Neno hili linawakilisha aina ya mchezo wa maneno kwa sababu linatokana na familia moja ya neno la Kiebrania linaloitwa םוֹדֱא au *Edom*. Hii ilimaanisha kwamba Esau alikuwa ni babu wa taifa la Edom. Tunajifunza juu ya taifa la pili katika Mwazo 25:26, ambapo mwana wa pili anaitwa Yakobo. Yakobo, ndiye aliyekuwa baba aliyejulikana wa taifa la Israeli.

Kipindi cha tatu kinataarifu juu ya uadui kati ya Yakobo na Esau wakiwa vijana katika 25:27-34. Katika mistari hii, Yakobo alimtega Esau ili kubadilisha haki yake ya kuzaliwa kwa “mchuzi mwekundu” au םדָא (*adōm*) kwa kiebrania. Neno hili la Kiebrania ni marudio ya lile la awali “mwekundu” rangi ya Esau yeye mwenyewe wakati wa kuzaliwa. Na Mwanzo 25:30 waziwazi inaeleza kwamba hii ndiyo sababu Esau pia aliitwa “Edom.”

Kama ambavyo tumeona, tangu mwanzo Musa aliwapa wasomaji wake maandalizi mazuri kuelekea katika simulizi yake. Wasomaji wake walielekea kujifunza juu ya kile kilichotokea kati ya Yakobo na ndugu yake Esau. Lakini msuguano huu ulikuwa zaidi ya msuguano wa kawaida kati ya ndugu wawili. Ndugu hawa wawili walikuwa ni wakuu wa mataifa mawili, Israeli na Edom, na kwa namna hiyo msuguano wao binafsi ulikuwa ni kivuli cha msuguano kati ya watoto wao katika mataifa haya mawili.

**Tunapofikiria juu ya mahusiano ya kimataifa, muunganiko wa kisiasa, muunganiko wa nchi kati Israeli na Edom… ni uhusiano ambao hauna furaha… hata walipokuwa ndani ya tumbo la Rebeka. Wanapigana na baadaye mmoja anajaribu kumshinda mwingine. Kwa hakika, Esau alitoka wa kwanza; kwa hiyo yeye ni mzaliwa wa kwanza. Lakini Yakobo yuko pale pale nyuma yake na anataka kumvuta arudi, ambalo ndiyo jina lake. Yakobo “ni mdanganyifu,” sawa? “mtu adanganyaye.” Na kwa hiyo, huo ndiyo ufafanuzi wa nyuma. Na baadaye wadogo sana, wawili walio na tabia tofauti kabisa na Yakobo anapenda kukaa hemani na kula na kubaki nyumbani na Esau ni mwindaji, sawa? Lakini Yakobo anataka ambacho Esau anacho, ambacho ni urithi wa mzaliwa wa kwanza. Kwa hiyo anampikia chakula. Anarudi nyumbani kutoka mawindoni akiwa na njaa sana na anafanya makubaliano ya kijinga na ndugu yake. Na Yakobo anamwambia Esau, “unajua nini? Nitakutengenezea chakula kizuri nawe utanipatia urithi wako.” Huyu bwana ana njaa sana, anasema “hakika, nitafanya hivyo.” Na baadaye anagundua ambacho kimetokea na ndipo anataka baraka kutoka kwa baba yake. Na sasa kwa siri Pamoja na mama yake, Yakobo anajifanya kuwa ni Esau. Na Esau ni mtu “mwanaume dume” mwenye nywele, kila kitu, sawa? Na kwa hiyo, anajifunga Ngozi katika mikono yake na anaingia na kujifanya kuwa Esau na anaomba baraka kutoka kwa mzee wa familia. Na Isaka anasema, “sawa sawa, unaweza kuzipata baraka.” Na kwa hiyo wakati wote, Esau anaibiwa urithi wake. Na kwa hiyo, inasababisha mahusiano mabaya. Na baadaye Yakobo alilazimika kuondoka kwa sababu angeliuawa na ndugu yake. Kwa hiyo, huo siyo uhusiano mzuri kati ya ndugu… na baadaye hili jambo linakuzwa walipogeuka kuwa mataifa; wakachukiana. Na wanayo historia ya kuthibitisha hili.**

**— Dr. Tom Petter**

Mtazamo huu juu ya Yakobo, Esau na wana wao katika sehemu ya kwanza unatusaidia kuelewa sehemu ya saba na ya mwisho, mwisho wa mvutano kwa ndugu

35:16–37:1.

Mwisho wa Mapambano

Katika sehemu hii, Musa alijielekeza kwa mara nyingine tena juu ya Yakobo na Esau na mataifa mawili waliyoyawakilisha. Tumefanya hili katika sehemu tatu. Kwanza, ukoo wa Yakobo katika Mwanzo 35:16-26. Kipengele hiki kinaelezea namna ambavyo wana wa Yakobo walivyotengeneza taifa la Israeli. Inahusisha maelezo mafupi kuhusiana na Benjamini na Rubeni na inamalizia kwa orodha ya mababu wa Waisraeli makabila kumi na mawili.

Pili, Musa alielezea tabia ya Yakobo na Esau wakati wa kifo cha Isaka ndani ya Mwanzo 35:27-29. Kifungu hiki kifupi kinaarifu kwamba, Esau na Yakobo walimzika Isaka. Umuhimu wa taarifa hii unakuwa wazi tunapokumbuka kwamba, Mwanzo 27:41 Esau alitishia kumuua Yakobo mara baada ya baba yao kufa. Katika nuru hii, maelezo ya kifo cha Isaka yanaonyesha kwamba, msuguano kati ya ndugu ulikuwa unafikia mwisho. Tatu, Musa alitoa maelezo ya kina kuhusiana na ukoo wa Esau katika Mwanzo 36:1-43. Maelezo haya yanahusisha koo mbili ambazo zinaeleza vipande tofauti tofauti vya ukoo wa Esau. Kipengele kinaishia na wafalme waliotawala katika mkoa wa Seir. Na baadaye Musa aliongeza neno la mwisho katika 37:1 akielezea kwamba Yakobo aliendelea kuishi katika nchi ya Kanaani. Kwa kuumaliza ukoo wa Esau kwa namna hii, Musa aliweka wazi kwamba, pamoja na kwamba msuguano kati ya Yakobo na Esau ulikuwa umekwisha ndugu walikuwa wametengana. Wana wa Yakobo waliishi Kanaani na wana wa Esau waliishi Edom. Pamoja na mafundisho ya sehemu ya kwanza na ya mwisho juu ya maisha ya Yakobo tukiwa nayo mawazoni, hebu na tusogee hatua moja karibu kuelekea katikati ya maelezo ya Musa, katika sehemu ya pili na ya sita, ambazo zinashughulika na yale yaliyowapata mababu ndani ya nchi ya Ahadi.

Isaka na Wafilisti

Sehemu hizi zinatofautisha migongano ya amani kati ya Isaka na wafilisti katika Mwanzo 26:1-33, pamoja na matukio ya kutokuelewana kati ya Yakobo na Wakanani ndani ya Mwanzo 33:18-35:15. Tutaanza na sehemu ya pili ambayo inamwelezea Isaka na matukio kati yake na wafilisiti.

Watafasiri wengi wameshawishi kwamba, sura hii ya Mwanzo haipashwi kuwa hapo. Wote tunaweza kuona kwamba inamwelezea zaidi Isaka badala ya Yakobo. Na inawezekana ikawa dhahiri kwamba matukio haya yalifanyika kabla ya kuzaliwa kwa Yakobo na Esau. Lakini kama tutakavyoona sehemu hii ni ya muhimu katika mtazamo wa Musa juu ya maisha ya Yakobo. Mafundisho haya yanagawanyika katika makundi mawili ya matukio yanayofanana. Tukio la kwanza linaelezea amani ya awali ya Isaka na 26:1-11. Katika mistari hii, Isaka alimdanganya mfalme wa wafilisti, Abimeleki kufikiria kwamba Rebeka alikuwa dada yake. Baada ya kugundua uongo wa Isaka, Abimeleki alimrudisha Rebeka kwa Isaka. Na baadaye alimpatia Isaka ruhusa kuishi katika mkoa na kuwaamuru watu wake wasimdhuru kwa namna yeyote.

Tukio la pili linahusu amani iliyodumu kati ya wafilisti na Isaka katika 26:12-33. Katika kipengele hiki, Mungu alimbariki Isaka lakini Wanyama wake mifugo yake mingi vilisababisha wivu kwa wafilisti. Kwa hiyo, Isaka aliepuka Mgogoro kwa kuhama mara kwa mara. Kipengele kinamalizika na wakati Abimeleki alipotambua baraka za Mungu juu ya Isaka na wawili hao walifanya mkataba wa amani kati yao huko Beer- sheba.

Mfano huu wa amani ya Isaka na wafilisti ni utangulizi wa ukweli kwamba, Isaka na baadaye mwanae Yakobo, walikuwa ni warithi wa Abrahamu. Tunapolinganisha mafundisho ya sehemu hii na maisha ya Abrahamu, tunakutana na ulinganifu mkubwa wa maisha ya Abrahamu. Abrahamu alishughulika na mfalme wa wafilisiti, ambaye pia aliitwa Abimeleki katika Mwanzo 20:1-18. Abrahamu alichimba visima na kuishi katikati ya wafilisiti katika Mwanzo 21:30 na 34. Abrahamu pia aliingia mkataba na wafilisti huko Beer-sheba katika Mwanzo 21:22-34. Musa alitengeneza ulinganifu huu na Abrahamu ili kuondoa mashaka yote kwamba Mungu alithibitisha amani na mahusiano kati ya Isaka na wafilisti.

Sasa tutoke katika mahusiano ya Isaka na wafilisti mpaka katika sehemu ya sita ya maisha ya Yakobo ambayo yanajielekeza katika mahusiano kati ya Yakobo na Wakanaani 33:18-35:15.

Yakobo na Wakanaani

Mgogoro wa Yakobo na Wakanaani pia unajumuisha vipindi viwili vilivyounganika kwa ukaribu. Kipindi cha kwanza kinahusu mgogoro kati ya Yakobo na Shekemu 33:18-34:31. Wakati Yakobo alikuwa kati ya Wakanaani, Shekemu mwana wa Hamori alimtendea mabaya binti wa Yakobo, Dina. Katika kulipiza kisasi cha uvamizi huu kwa dada yao wana wa Yakobo waliwadanganya wa Shekemu ili waamini ya kwamba yote yangesamehewa kama wangelikubali kutahiriwa. Lakini mara watu wa Shekemu walipokuwa hawajiwezi kwa sababu ya tohara, wana wa Yakobo Simeoni na Lawi waliwavamia na kuwaua wote. Baada ya hapo, Yakobo alielezea hofu ya kwamba Wakanaani wangelipiza kisasi na kuimaliza familia yake. Pamoja na hayo, wana wa Yakobo walisisitiza kwamba, walikuwa wamefanya jambo sahihi, maneno ya mwisho ya Yakobo kwa Simeoni na Lawi katika Mwanzo 49:5-7 yanaonyesha vinginevyo.

Katika kipindi cha pili, Yakobo alipokea uthibitisho wa ajabu kutoka kwa Mungu huko Bethelii katika Mwanzo 35:1-15. Katika Mwanzo 35:2-4, Yakobo alijiweka wakifu mwenyewe na familia yake kwa Mungu kwa ajili ya maandalizi ya kujenga madhabahu huko Betheli. Matokeo yake, hasira ya Mungu ilianguka kwa Wakanaani na hawakumpiga Yakobo. Pia baada ya Yakobo kujenga madhabahu huko Betheli, Mungu alizungumza naye na kumthibitishia kwamba alikuwa ni mrithi na baba yake. Tunaliona hili katika 35:10-12 ambapo maneno ya Mungu yanaenda sambamba na maneno yake ya awali kwa Isaka katika 26:3-4. Kipindi kinafunga na Yakobo akitoa shukrani kwa ajili ya baraka hizi.

Sawasawa na ile sehemu ya pili, tunaona mifanano kadhaa kati ya Abrahamu na Yakobo. Katika Mwanzo 33:20, Yakobo alitengeneza madhabahu kwa Bwana ndani ya Shekemu sawa sawa na ambavyo Abrahamu alivyofanya mbele yake katika Mwanzo 12:7. Zaidi ya hapo, katika 35:6-7, Yakobo alihama kutoka Shekemu kwenda Betheli na kujenga madhabahu huko sawa sawa na ambayo Abrahamu alikuwa amejenga Mwanzo 12:8. Kama ilivyo sehemu ya pili, uhusiano huu mzuri wa maisha ya Abrahamu ulionyesha kwamba Mungu alithibitisha Mgogoro wa Yakobo na wa Kanaani.

Sasa tuangalie sehemu ya tatu na ya tano ambayo inashughulika na nyakati za Yakobo na Esau za kutengana. Maelezo haya yanajikita katika nyakati mbili tofauti wakati ndugu walipoachana. Sehemu ya tatu inaelezea utengano wa Yakobo na Esau usiokuwa wa amani katika 26:34–28:22. Na sehemu ya tano inaelezea utengano wa amani kati ya Yakobo na Esau katika Mwanzo 32:1–33:17. Tutazame utengano usiokuwa wa amani kati ya Yakobo na Esau.

Kujitenga kwa Uadui

Kipengele hiki kinatazama maelezo ya aina nne ambayo yanapishana kati ya Esau na Yakobo katika kuelezea ugumu wa kitabia wa maadili haya. Kwanza, 26:34 inatupatia taarifa fupi kwamba Esau alijidharaulisha mwenyewe kwa kuchukua wanawake wa Kihiti kinyume na mapenzi ya wazazi wake. Pili, katika 27:1-28:5, tunasoma maelezo marefu ya namna uongo wa Yakobo ulivyompatia baraka za Isaka. Katika habari hii inayojulikana vizuri kwamba, Yakobo alijipatia baraka zilizokuwa za Esau kwa kumdanganya baba yake Isaka. Baada ya kugundua kile kilichotokea, Esau alikasirika sana kiasi kwamba Rebeka alihofia maisha ya Yakobo. Alimshawishi Isaka kumtuma Yakobo kwenda Padan-aramu ambako Yakobo angelipata mke kutoka kwa ndugu zao.

Tatu, ili kuwazuia wasomaji wasimhurumie sana Esau, Musa alitoa taarifa katika 28:6-9 kwamba, Esau alichukua wanawake wa Kiishimaeli kinyume na mapenzi ya wazazi wake. Kipengele cha nne na cha mwisho kinathibitisha uchaguzi wa Mungu juu ya Yakobo kama mrithi wa Isaka kwa kuzielezea baraka za Yakobo kwa njia ya ndoto huko Betheli katika 28:10-22.

Kujitenga kwa Amani

Kinyume na maelezo ya sehemu ya tatu ya Yakobo ya utengano usiokuwa wa amani, sehemu ya tano ya maisha ya Yakobo inataarifu juu ya utengano wa amani wa ndugu katika 32:1–33:17. Sehemu hii inahusisha vipindi viwili vya karibu vilivyounganika. Kwanza, tunaona maandalizi ya Yakobo kwa ajili ya Esau katika 32:1-32. Miaka mingi baada ya utengano wao usiokuwa wa amani, Yakobo alijiandaa kukutana na Esau kwa kutuma watumishi wake na zawadi mbele yake. Kwa mujibu wa Hosea 12:4, usiku kabla ya kukutana na Esau, Yakobo alinyenyekeshwa alipopigana mieleka na malaika na kupokea baraka za Mungu.

**Tunaona kwamba ahadi ilikuwa tayari imewekwa kwa Rebeka kwamba Yakobo angekuwa ndiyo ambaye angepokea baraka lakini njia ambayo Yakobo aliipitia kufikia kupata baraka… alimdanganya baba yake na hata alipoulizwa jina lake, alisema, “jina langu ni Esau, mzaliwa wako wa kwanza.” Alidanganya… lakini Mungu alimbariki; Mungu huzidisha, anampatia Watoto wote ili kwamba ahadi ya Abrahamu inaanza kutimizwa – “kama nyota zilivyo, ndivyo wako utakavyokuwa”- na bado, wakati anarejea katika nchi ya Ahadi, analazimika kukabiliana na mambo yake ya nyuma. Na kwa wakati huu, usiku kabla hajakutana na Esau, anapigana mieleka na malaika na anaulizwa.” Jina lako ni nani?’ na wakati huu anasema ukweli. Anasema, “Jina langu ni Yakobo.” Na anapewa jina jipya, la Israeli.**

**— Dr. Craig S. Keener**

Kipindi cha pili katika 33:1-17 kinaeleza upatanisho wa Yakobo na Esau. Katika kipengele hiki, ndugu wanakutana na baadaye wanatengana katika hali ya mapatano. Tofauti kati ya utengano huu na ule mwingine iko wazi. Yakobo hakuwa muongo tena lakini mkweli na mnyenyekevu. Esau hakutafuta kulipa kisasi tena bali alitoa msamaha. Mwishoni, kule kutokuelewana kwa kwanza kati ya mapacha kulimgeuka na kufikia muafaka na wakatengana kwa amani. Na utengano huu unafikia mwisho wakati Esau anapotokea katika maelezo ya habari. Ndipo, katika sura ya 34, mazingira ya eneo jipya la Wakanaani yanaonekana. Vyote hivi vinatuleta katika sehemu muhimu ya nne ya wakati wa Yakobo akiwa na Labani katika Mwanzo 29:1–31:55.

Muda wa Kuwa na Labani

Muda wa Yakobo Pamoja na Labani umegawanyika katika sehemu kuu tano. Unaanzia katika 29:1-14 pamoja na kufika kwa Yakobo huko Padan-aramu. Baadaye tunajifunza katika 29:14-30 juu ya uongo wa Labani kwa Yakobo alipompatia Yakobo binti yake katika ndoa. Kutokana na ndoa ya Yakobo, katika 29:31–30:24 tunasoma juu kuzaliwa kwa wana wa Yakobo. Wazee wa kabila la Israeli. Na ili kuweka sawa uongo wa awali wa Labani katika 30:25-43 Musa alieleza uongo wa Labani juu yaYakobo alipokuwa akitafuta mshahara wake kwa ajili ya miaka aliyomtumikia. Mwisho wake, 31:1-55, tunakutana na kuondoka kwa Yakobo huko Padan-aram, kukijumuisha angano la amani kati yake na Labani. Sura hizi muhimu zinashughulika na aina mbalimbali za uongo na migogoro. Lakini kama tutakavyoona muda mfupi ujao, zilileta mabadiliko makubwa ndani ya Yakobo.

**Tunapotazama maelezo ya Yakobo katika Mwanzo 25-37, tunaona mtiririko wa ajabu wa mabadiliko ambao ulifanyika katika maisha ya Yakobo. Kama anavyoanza, kama muongo, na baadaye anapata ule ufunuo ule wa ajabu kutoka kwa Mungu ambamo Mungu hazungumzii udanganyifu uliotumiwa na Yakobo lakini badala yake anafanya upya ahadi zote za Abrahamu kwake. Na Yakobo anakuwa ndiye mubeba agano anapoweka agano na Mungu kwamba, kama Mungu atazitunza ahadi hizo, atampatia sehemu yake. Lakini lilikuwa ni agano la aina gani kwa sababu Mungu alitunza ahadi yake wakati Yakobo alipokutana na mtu aliyekuwa mdanganyifu zaidi ya Yakobo alivyokuwa kwa Labani. Na kwa kadri Yakobo anapotambua baraka za Mungu katika maisha yake iko wazi kwamba tayari zaidi kuendelea kumtumainia Mungu- angalau kwa njia ndogo ndogo – kiasi kwamba wakati Mungu anapozungumzia kuelekea nyumbani, yuko tayari kutekeleza. Na mwisho wake ndipo, muongo, mbeba agano anashindwa anaposikia neno kwamba kaka yake alikuwa anakuja na watu wengi na wenye siraha. Na baadaye aliyeshindwa anaokolewa wakati Mungu anakuja na Yakobo anasema, “ni baraka zako ninazozihitaji – siyo za baba yangu, siyo za Esau. Ni za kwako!” na mwisho wake tena, kwa njia hii, analetwa katika eneo ambapo yuko tayari na anaweza kumtumainia Mung ana ahitaji tena kuendelea kuwa muongo ambaye anafanya kila kitu vitendeke kwa ajili yake binafsi.**

**— Dr. John Oswalt**

Mpaka sasa katika sehemu hii ya somo letu juu ya mzee Yakobo, tumechunguza muundo na maudhui ya maisha ya Yakobo katika kitabu cha Mwanzo. Sasa tugeukia somo letu kuu la pili linalohusu: mada kuu zinazoonekana katika sura hii.

MADA KUU

Kwa bahati mabaya, Wakristo wengi wanadhani kuwa historia ya mzee Yakobo iliandikwa kwa ajili ya kila muumini, na kwamba inahusika moja kwa moja na maisha yao binafsi. Ni kweli kwamba, sehemu hii ya kitabu cha Mwanzo ina mambo mengi yanakutufundisha kuhusu jinsi maisha yetu binafsi yanapaswa kuwa. Lakini tunapaswa kukumbuka kwamba, kitabu cha Mwanzo kwa ujumla wake hakikuandikwa kwa ajili ya kusomwa na kutumiwa na kila muumini. Ikumbukwe kuwa, ni viongozi wa Israeli ya zamani pekee walikuwa na fursa ya moja kwa moja ya kusoma Maandiko. Kwahiyo, maisha ya Yakobo yaliandikwa kuhusiana na mambo yaliyofanana na taifa la Israeli kwa ujumla. Mungu alikuwa ameiweka Israeli katika kazi ya kujenga ufalme wake ndani ya nchi ya Ahadi. Na kuanzia hapo walipaswa kuusambaza ufalme wake katika miisho ya dunia. Ujenzi huu wa ufalme unatusaidia kutambua mada kuu ya maisha ya Yakobo kwa ajili ya Israeli ya zamani na kwa ajili yako na mimi tunapoishi katika ufalme wa Kristo leo.

Katika masomo yetu juu ya maisha ya Abrahamu tuliona kwamba, Musa alisisitiza mada kuu nne: Neema ya Mungu kwa Abrahamu, uaminifu wa Abrahamu, baraka za Mungu kwa Abrahamu na baraka za Mungu kwa wengine kupitia kwa Abrahamu. Mafundisho haya yanaonekana tena katika maisha ya Yakobo. Kwa sababu hii, tutazingatia namna habari ya maisha ya Yakobo inavyosisitiza mafundisho haya manne makuu. Kwanza, tutajadili neema ya Mungu kwa Israeli; pili, mahitaji ya uaminifu wa Israeli kwa Mungu; tatu, baraka za Mungu kwa Israeli; na nne alama muhimu zaidi katika sura hizi, na baraka za Mungu kwa wengine kupitia Israeli. Tuanze na baadhi ya njia ambazo habari ya Yakobo inavyojikita juu ya Neema ya Mungu kwa Israeli.

Neema ya Mungu kwa Israeli

Tutachunguza neema ya Mungu kwa Israeli kwa njia mbili. Kwanza, tutaona namna somo hili lilikuwa ni mtazamo wa maana ya awali ya Musa. Jinsi alivyotaka kuigusa jamii yake ya zamani ya wa Israeli. Pili, tutagundua baadhi ya njia ambazo kusudio la neema ya Mungu linapaswa kuhusika katika matumizi yetu ya sasa ya sehemu hii ya maandiko ya mwanzo. Tutazame kwanza maana ya asili ya Musa.

Maana ya Asili

Katika maneno ya jumla, ili kuwafundisha watu wa Israeli juu ya neema ya Mungu katika maisha yao, Musa alisisitiza neema ya Mungu katika maisha ya Yakobo kwa njia tatu.

***Neema ya zamani.*** Kwanza, Musa aligundua namna Mungu alivyomuonyesha Yakobo neema ya zamani hata kabla hajazaliwa. Kipindi kinachofungua habari ya Yakobo kinajikita katika somo hili. Sikiliza tena Mwanzo 25:23 ambapo Mungu alimwambia Rebeka:

Mataifa mawili yako tumboni mwako, na kabila mbili za watu watafarakana tangu tumboni mwako. Kabla moja litakuwa Hodari kuliko la pili, na mkubwa atamtumikia mdogo (Mwanzo 25:23).

Katika Warumi 9:11-12, mtume Paul alitoa ufafanuzi kwamba Yakobo alipokea Rehema ya Mungu hata kabla ya kufanya chochote kizuri au kibaya. Kwa njia ile ile, huruma ya Mungu kwa makabila ya Israeli yaliyokuwa yanamfuata Musa kuelekea nchi ya Ahadi pia yalikaa katika rehema ya Mungu nyakati za zamani. Katika Kumbukumbu la Torati 7:7-8, Musa aliiweka namna hii:

Bwana hakuwapenda ninyi, wala hakuwachagua ninyi kwa sababu mlikuwa wengi kuliko mataifa yote, maana mlikuwa wachache kuliko watu wote… bali kwa sababu Bwana anawapenda na kwa sababu alitaka kutimiza uapo wake aliowaambia babu zenu, ndiyo sababu BWANA akawatoa kwa mkono wa nguvu, akawakomboa katika nyuma ya utumwa (Kumbukumbu la Torati 7:7-8).

***Neema endelevu.*** Katika sehemu ya pili, Musa pia alitoa utangulizi wa hitaji la Neema ya Mungu inayoendelea katika maisha ya Yakobo. Hili liliwafundisha wana wa Israeli ni kwa kiasi gani waliihitaji Neema ya Mungu inayoendelea katika maisha yao. Mtazamo huu unaonekana kwanza katika maelezo ya kuzaliwa kwa Yakobo ndani ya Mwanzo 25:24-26. Sikilize inavyosema katika Mwanzo 25:26:

Baadaye ndugu yake akatoka, na mkono wake unamshika Esau kisigino. Akaitwa jina lake Yakobo. (Mwanzo 25:26).

Yakobo alipokea jina lake kwa sababu “alikuwa akishikilia kisigino cha Esau” wakati walipozaliwa. Jina Yakobo, בקֲﬠַי (*yacob*) kwa Kiebrania. Kiuhalisia jina la Yakobo lilimaanisha, “ anashikilia kisigino.” Lakini katika hali hii, jina lake lilimaanisha udanganyifu na uongo kwa sababu Yakobo alijaribu kujipatia nafasi ya mzaliwa wa kwanza mapema tangu siku ya kuzaliwa. Tunaweza hata kusema kwamba jina Yakobo lilimaanisha kitu kama “mdanganyifu.” Hii inaelezea juu ya kisasi cha Esau katika Mwanzo 27:36 baada ya Yakobo kumdanganya Isaka kwa kumpatia baraka za Esau:

Akasema, je! Hakuitwa Yakobo kwa haki, maana amejitia mahali pangu mara mbili hizi? Alichukua haki yangu ya mzaliwa wa kwanza, na sasa amechukua mbaraka wangu (Mwanzo 27:36).

Jina la Yakobo lilifanana na matendo yake na kuweka wazi kwamba, aliihitaji neema ya Mungu inayoendelea kila siku ya maisha yake. Mara nyingi Musa alijielekeza kuonyesha neema ya Mungu inayoendelea ambayo kipekee iliendana na wasomaji wake wa kwanza.

Kwa mfano, katika Mwanzo 26:26-33, Mungu alionyesha rehema kwa baba yake na Yakobo, Isaka, kwa kumpatia usalama katikati ya wafilisti. Wakati Musa alipoandika sura hizi, wasomaji wake wa Israeli pia walihitaji neema ya Mungu ili kujipatia ulinzi wao juu ya Wafilisti. Nyongeza juu ya hili katika 34:1-31, Mungu kwa neema yake alimpatia Yakobo ushindi juu ya Wakanaani. Kwa mfano huu, wasomaji wa kwanza wa Musa walijifunza namna walivyohitaji neema ya Mungu inayoendelea ili kuwapatia ushindi juu ya Wakanaani katika siku zao.

***Neema ijayo.*** Katika sehemu ya tatu, habari ya Yakobo pia inajikita katika neema ya Mungu ijayo. Kwa mara nyingine tena, tunaliona somo hili katika kipengele cha ufunguzi wa maelezo ya Musa. Utakumbuka kuwa, katika Mwanzo 25:23, kabla ya kuzaliwa kwa Yakobo, Mungu aliahidi:

Kabila moja litakuwa hodari kuliko la pili na mkubwa atamtumikia mdogo (Mwanzo 25:23).

Ahadi hii ilionyesha kwamba, Waisraeli wangeliweza kuishi vizuri katika nchi ya Ahadi kiasi cha kuingiza utawala wao, ambao ni utawala wa Mungu juu ya nchi ya wana wa Esau pia. Na ahadi hii ya neema ijayo kipekee ilihusika kwa wasomaji wa kwanza wa Musa kwani walishughulika na wa Edomu katika siku zao.

Mungu alifanya ahadi nyingine nyingi juu ya neema ijayo katika maisha ya Yakobo. Kwa mfano, katika ndoto ya Yakobo huko Betheli, Mwanzo 28:10-22, Mungu alimthibitishia Yakobo juu ya rehema nyingi zijazo. Na baadaye, Mungu alithibitisha ahadi zile zile za neema katika ibada ya Yakobo huko Betheli katika 35:11-12. Ahadi hizi za neema ijayo kwa Yakobo ziliwaonyesha wasomaji wa Musa unafuu wa maisha yajayo ambao Mungu aliwapatia walivyoelekea katika kuteka na kumiliki na kuishi Kanaani.

**Kuelewa namna habari ya Yakobo inavyosisitiza kwamba Israeli inayo haki katika nchi ya Ahadi, tunapaswa kukumbuka angalau vitu viwili tofauti. Moja ni kwamba habari hizi kimsingi ni kwa ajili ya utofauti kati ya Yakobo na Esau- vikundi ambavyo vingeliweza kuwa vinashindana, kama ilivyokuwa, kama warithi wa haki wa ahadi za Abraham. Na Habari za Yakobo na Esau, tofauti kati yao inaonyesha wazi wazi kwamba Esau alikwenda kusini kuelekea kwa Edom na kwamba Mungu alimpatia nchi ile na hapo ndipo Mungu alipomwimarisha na kwamba Yakobo, badala yake alikuwa ndiye mrithi wa ahadi zilizotolewa kwa Abrahamu kwa ajili ya nchi ya ahadi. Lakini unaweza pia kuipata katika habari ya Labani wakati Yakobo anaondoka. Hawa walikuwa ni majirani wa Kaskazini, ndugu zake, lakini haishi huko lakini kwa kipindi kifupi. Kitu muhimu zaidi ya tofauti hizi, kati ya Yakobo na Esau, Yakobo na Labani, ni ukweli kwamba kwa kadri Yakobo alivyoiacha nchi ya ahadi, baada ya kumdanganya baba yake, akamdanganya kaka; anaiacha nchi ya ahadi. Katika sura ya 28, anapata hiyo ndoto inayojulikana hapo Betheli ambapo anakutana na Mung una malaika wanamtokea kwake na baadaye Yakobo anasema, “je utaweza angalau kunihakikishia mimi ya kwamba nitarejea tena katika nchi hii?” na Mungu anamthibitishia kwamba atamtendea hivyo. Na baadaye katika sura ya 35, unapata mkusanyiko wa tukio lile ambapo Mungu anasema, “Nenda Betheli; jenga madhabahu. Jenga madhabahu mahali ambapo nilikwambia kwamba nitakurejesha.” Na Betheli, tunavyojua, imo ndani ya nchi ya ahadi. Na vifungu hivyo viwili katika maisha ya Yakobo vinasisitiza wazi wazo la kwamba hii ni nchi ambayo Mungu alikuwa amempa Yakobo Pamoja na maanguko mengi, Pamoja na kwamba alimdanganya ndugu yake, alimdanganya baba yake, hata alifanya vitu katika nchi ya Labani vilivyokuwa vinatia mashaka. Pamoja na hayo yote, Mungu alimchagua Yakobo kama mmoja wa watakaoirithi nchi ambayo iliahidiwa kwa baba yake Abrahamu.**

**— Dr. Richard L. Pratt, Jr.**

Baada ya kuona neema ya Mungu kwa Israeli pamoja na maana ya asili, sasa tuangalie baadhi ya njia ambayo neema ya Mungu inapaswa kuathiri matumizi ya sasa ya habari ya Yakobo.

Matumizi ya Sasa

Zipo njia nyingi za kutumia mafunzo ya neema ya Mungu katika maisha yetu tukiwa wafuasi wa Kristo. Lakini kwa kurahisisha, tutaangalia mazingira ya uzinduzi wa ufalme wa Kristo, na mwendelezo wa ufalme wake katika historia yote ya kanisa. Na pia utimilifu wa ufalme wake katika ujio wake ndani ya utukufu. Hatua hizi tatu za ufalme wa Kristo zinawakilisha baadhi ya njia kuu ambazo Agano Jipya linafundisha wafuasi wa Kristo kuipata neema ya Mungu iliyopita, inayoendelea, na inayokuja katika maisha yao.

Kwa kuanza, kama wafuasi wa Kristo, tunapoona mifano ya neema iliyopita katika maisha ya Yakobo, tunapaswa kukumbuka namna ambavyo Mungu aliifunua neema yake iliyopita kwetu hasa katika uzinduzi wa ufalme wake ndani ya Kristo. Kipindi cha kwanza cha Kristo kinasimama mwishoni mwa historia ndefu ya neema ambayo iliendelea katika kipindi chote cha Agano la Kale. Na vifungu kama Warumi 5:20 kinaonyesha Mungu alivyoonyesha neema zaidi na rehema katika kipindi cha Kristo zaidi ya huko awali. Kama Paulo alivyoiweka:

Na dhambi ilivyozidi, neema ilikuwa nyingi zaidi (Warumi 5:20)

Katika eneo la pili, neema endelevu ya Mungu ndani ya maisha ya Yakobo inatukumbusha sisi kutafuta na kutegemea rehema za Mungu zinazoendelea wakati wa mwendelezo wa ufalme wa Kristo. Vifungu kama Waebrania 4:16 vinatuambia kuwa wafuasi wa Kristo “wanaweza kukisogelea kiti cha neema kwa kujiamini.” Na tutaipata “neema ya kuendelea kutusaidia katika nyakati zetu za uhitaji.”

Tatu, tunapoona uthibitisho wa Mungu wa neema ijayo kwa Yakobo, tunapaswa kukumbuka neema ya Mungu ijayo kwetu kwamba itatokea wakati wa utimilifu wa ufalme wa Kristo. Sawasawa na wasomaji wa kwanza wa Musa walivyojifunza juu ya neema ya Mungu ijayo ndani ya nchi ya ahadi, wafuasi wa Kristo wanatamani kuona ahadi za Mungu zikitimizwa katika viumbe vipya. Vifungu kama Waefeso 2:7 vinatufundisha kwamba, wakati wa kurudi kwa Kristo, tutakutana na “utajiri usio na ulinganifu wa neema ya Mungu.”

Uaminifu wa Israeli kwa Mungu

Baada ya kuwa tumeona mada kuu kuhusu neema ya Mungu kwa Israeli, tuangalie mada ya pili inayohusu: matakwa ya uaminifu wa Israeli kwa Mungu. Maagano yote mawili, Agano la Kale na Jjipya yanaweka wazi kwamba, wokovu wa milele umetolewa kwa ukamilifu kwa njia ya neema ya Mungu. Hakuna hata mmoja ambaye ameweza kupata wokovu kwa njia ya matendo. Lakini Maandiko pia yanaweka wazi kwamba, wakati watu wanapopokea neema ya wokovu, Roho wa Mungu anaanza kuwabadilisha, na wanatafuta kutii amri za Mungu kutoka katika mioyo ya shukrani kwa ajili ya rehema zake nyingi. Haya ni matunda ya Roho wa Mungu ndani mwetu. Tunapotazama somo la uaminifu kwa Mungu katika maisha ya Yakobo, wakati wote tunapaswa kutunza haya mafundisho ya msingi ya kitheolojia ndani ya mawazo yetu.

Ili tuelewe kile tunachomaanisha, tutautazama uaminifu wa Israeli kwa Mungu kama muonekano wa maana ya asili ya Musa na baadaye kuelekea katika matumizi ya sasa ya somo hili. Tutazame kwanza ya asili iliyokusudiwa na Musa.

Maana ya Asili

Kwa ujumla, Musa alisisitiza uaminifu wa Yakobo kwa Mungu kwa kuwataka wasomaji wake wa kwanza kuwa waaminifu kwa Mungu nyakati zao. Moja kati ya njia za wazi ambazo Musa alitumia ilikuwa ni kuelekeza namna Mungu alivyombadilisha Yakobo kuwa mtumishi wake mtiifu. Katika sehemu ya awali ya habari za mzee Yakobo, kwa sehemu kubwa anaelezewa katika mtazamo hasi. Kuzaliwa kwa Yakobo kunamuonyesha kama mshika kisigino cha ndugu yake, na kwamba anajaribu kushika nafasi ya uzaliwa wa kwanza. Katika ujana wake tunajifunza kwamba, Yakobo alitumia fursa ya njaa ya Esau kuipata haki ya Esau ya uzaliwa wa kwanza. Pia alimdanganya baba yake mwenye umri mkubwa kupata baraka zilizotunzwa kwa ajili ya Esau. Utofauti pekee wa tabia hasi za mapema ni agano la Yakobo pale Betheli ambapo alimwapia Mungu kwamba kama angemlinda, Mungu angekuwa Mungu wake.

Sasa baada ya agano hili, Yakobo alienda kuishi na Labani. Katika hali hii mbegu ya utiifu kwa Mungu iliyopandwa katika moyo wa Yakobo huko Betheli lazima iliendelea kukua. Pamoja na kutendewa mabaya na baba mkwe wake, wakati Yakobo aliporejea kutoka kwa Labani, alifanyika mtu mpya. Musa alifanya mabadiliko haya yawe dhahiri angalau kwa njia nne. Kwanza, Musa alitaarifu kwamba Yakobo alionyesha hofu kwa Esau. Katika 32:4-5, Yakobo aliwaelekeza watumishi wake kumuita Esau kwa niaba yake “Bwana wangu.” Na hata Yakobo mwenyewe alipokutana na Esau katika Mwanzo 33:8, moja kwa moja alimuita kama “Bwana wangu.”

Pili, Yakobo alionyesha heshima kwa Mungu kwa mfano, Mwanzo 32:10 Yakobo alitubu kwa Mungu:

Mimi sisitahili hata kidogo hizo rehema zote na kweli yote uliyomfanyia mtumwa wako” (Mwanzo 32:10).

Tatu, Yakobo alipokea jina jipya kutoka kwa Mungu. Katika mwanzo 32:22-32, Yakobo aligombana na malaika mbele ya mto Yaboki. Katika mstari wa 27, Yakobo alitubu waziwazi kwa malaika ya kwamba amekuwa “mdanganyifu” kwa kukiri kwamba, jina lake alikuwa ni Yakobo. Lakini malaika aliitikia toba ya Yakobo katika Mwanzo 32:28 kwa kusema:

Jina lako hutaitwa tena Yakobo, ila Israeli, maana umeshindana na Mungu, na watu, nawe umeshinda (Mwanzo 32:28).

Kama yalivyo majina mengine katika Biblia, jina Israeli lilikuwa kwa wakati fulani wa historia, sifa kwa Mungu ikimaanisha. ‘Mungu anashindana’ au “mapigano.” Linatokana na jina la kiebrania, ambalo limetafasiliwa katika mstari wa 28 kama “umepambana.” Malaika alieleza kwamba, jina hili limetumiwa kwa Yakobo kwa njia maalumu kwa sababu “ameshindana na Mungu na wanadamu na ameshinda.” Mashindano ya Yakobo na Mungu yanahusu mapigano kwa ajili ya baraka katika eneo hili. Na katika mfanano wote, mashindano ya Yakobo na watu yanamaanisha mashindano na Esau na Labani. Kuhusiana na maisha ya Yakobo, jina lake lilimaanisha kwamba alikuwa mtu mpya. Badala ya kubakia akiwa mdanganyifu, Yakobo aligeuka kuwa “ Israeli.” Mtu aliyeshindana na akashinda.

**Tunasoma katika kitabu cha Mwanzo habari ya kuvutia ya jina la Yakobo likibadilishwa na Mungu mwenyewe kuwa Israeli. Yakobo alishindana na malaika na akagundua kwamba malaika yule alimwakilisha Mungu “ alikuwa malaika wa Mungu. Na aligundua kwamba Mungu alikuwa na mpango maalumu kwa ajili yake. Mungu alikuwa amemtazama yeye, alimtembelea yeye, alikuwa na lengo kwa ajili yake ambalo lilikuwa ni muhimu sana. Na kwa hiyo jina lake lilibadilishwa…katika Israeli ya zamani, tunajua kwamba watu hawakuita majina watoto kabla ya kuzaliwa. Hawakuwaita majina mapema. Hawakulisema, kama atakuwa ni mvulana kwamba tutampatia jina hili, na kama atakuwa ni msichana tutampatia jina hili. Badala yake, ambacho walikifanya ilikuwa ni kusubiri aina fulani ya alama, aina ya alama, aina ya viashiria. Sasa, hiki kilikuwa kimetokea kwa Yakobo alipozaliwa kwa sababu alikuwa anashikiria- wakati alipotoka nje ya tumbo – alishikiria kisigino cha kaka yake Esau. Kwa hiyo alipata jina, “Yakov” kwa kiebrania, inamaanisha “mshikiliaa kisigino” au “ mtu wa aina ya kisigino.” Na alilibeba hilo katika maisha yake yote… lakini alikuwa kamili katika maisha mpya wakati Mungu alipokutana naye. Wakati Mungu alipomshikilia Yakobo a kumpatia maana ya lengo lake halisi, ya kwamba atakuwa baba wa mataifa, na kwa namna ya moja kwa moja zaidi ya baba yake Isaka au babu yake Abrahamu ilikuwa njia ya moja kwa moja… na kiasi kwamba mabadiliko kutoka kwa Yakobo kwenda kwa Israeli lilikuwa ni jambo jema na tunashukuru kazi ya Mungu ndani yake. Katika kumuita baba wa karibu wa taifa la Israeli kumtumikia na kuzaa atoto ambao atawatumia kutengeneza watu wake kwanza hapa duniani.**

**— Dr. Douglas Stuart**

Ilikuwa vigumu kuelewa umuhimu wa jina jipya la Yakobo kwa ajili ya wasomaji wa kwanza wa Musa. “Israeli” lilikuwa ni jina la taifa la makabila kumi na mbili yaliyoongozwa na Musa kutoka Misri kwenda nchi ya Ahadi. Waliposikia juu ya jina jipya la mzee kama mtumishi mwaminifu wa Mungu, walikumbushwa kwamba, Israeli walikuwa wameitwa kupambana na kushinda kama Yakobo alivyofanya.

Mtazamo chanya wa Yakobo baada ya muda wake na Labani, ilikuwa ni ibada yake ya kweli aliporejea Betheli. Sawa sawa na alivyoahidi uaminifu kwa Mungu huko Betheli katika Mwanzo28:20-21, Yakobo alijenga madhabahu na kumwabudu Bwana kutoka Betheli Mwanzo 35:3.

Maelezo ya Musa juu ya mabadiliko ya Yakobo yalikuwa na maana mbili kuu kwa wasomaji wake wa kwanza. Aliwasilisha uasi wa Yakobo kwa sababu wasomaji wake walihitaji kujifunza njia nyingi ambazo hawakuwa waaminifu kwa Mungu. Lakini pia aliwaasilisha mabadiliko ya Yakobo na kuwa mtumishi mwaminifu na kuwatia moyo wasomaji wake ili kuiga uaminifu wa Yakobo. Kama ambavyo wasomaji wa kwanza wa Musa walivyohitaji kutegemea neema ya Mungu, wao pia walihitaji kujitoa wenyewe katika huduma ya uaminifu kwa Mungu walipokabiliwa na changamoto za maisha ndani ya nchi ya ahadi.

Baada ya kuchunguza somo la uaminifu wa Israeli kwa Mungu katika mtazamo wa maana ya asili ya Musa, tunapaswa kulitazama somo hili kama muonekano wa matumizi yetu wa maisha ya Yakobo. Lakini, ili kutimiza malengo yetu, tutageukia kwa mara nyingine tena katika namna ambavyo mpango huu wa maisha ya Yakobo unatumika kwetu katika mazingira ya uzinduzi, mwendelezo, na utimilifu wa ufalme wa Kristo.

Matumizi ya Sasa

Kumbukumbu za Maisha ya Yakobo zinavyotuongoza kuzingatia wajibu wa kuwa waaminifu kwa Mungu, tunapaswa kukumbuka jinsi Kristo mwenyewe alivyotimiza utakatifu wote katika uzinduzi wa ufalme wake. Waebrania 4:15 inatufundisha kwamba, Kristo alijaribiwa sawa sawa na ambavyo sisi tunajaribiwa, lakini hakutenda dhambi. Kwa hakika, Kristo alikuwa mwaminifu sana katika amri za Mungu kiasi kwamba alikufa kwa hiari juu ya msalaba chini ya hukumu ya Mungu kwa niaba ya wote wanaomwamini yeye. Na utakatifu wake kamili sasa umeingizwa kwetu kwa njia ya imani. Uaminifu binafsi wa Kristo kwa Mungu katika uzinduzi wa ufalme wake unatuzuia sisi ili tusipunguze matumizi ya maisha ya Yakobo katika maadili. Unatuongoza kwa kusema, “fanya hivi; usifanye vile.” Kila maana ya maadili katika maisha ya Yakobo inapaswa kutazamwa kwanza katika mazingira ya utimilifu wa utakatifu wote wakristo kwa niaba yetu.

Katika sehemu ya pili, tunapoona somo la uaminifu ndani ya habari ya Yakobo, tunapata mwongozo kwa ajili ya huduma yetu ya uaminifu kwa Kristo leo. Wakati wa mwendelezo wa ufalme wa Kristo, maisha ya Yakobo bado yanatutaka sisi kuzingatia uaminifu wetu kwa Mungu. Tunakumbushwa na vifungu kama Waebrania 12:1-2 ambayo inatutia moyo sisi kuiga uaminifu wa wale waliotangulia kabla yetu, na Yakobo akiwemo.

Na katika sehemu ya tatu, kila muonekano wa habari ya Yakobo ambao unagusa wajibu wa uaminifu wa kibinadamu unapaswa kugeuza mioyo yetu kuelekea uaminifu wa Kristo katika utimilifu wa ufalme wa Mungu. Somo la uaminifu linatukumbusha sisi kwamba sisi ambao tunamfuata Kristo siku moja tutabadilishwa na kuwa watumishi wa Mungu wakamilifu na waaminifu. Kwa mfano 1Yohana 3:2 inafundisha, Kristo atakaporejea, “tutafanana naye.”

**Tunaweza kutumia habari ya Yakobo katika maisha yetu wenyewe leo kwa kuona kwamba Yakobo aliahidiwa baraka za Mungu. Lilikuwa ni neno la Mungu lililomwahidi kwamba alikuwa ameweka upendo wake kwa Yakobo na bado, Yakobo alitumia sehemu kubwa ya maisha yake akijaribu kufanikiwa kwa nguvu zote, kile ambacho Mungu alikuwa tayari amemwahidia. Kwa hiyo, mara nyingi sisi tuko kama Yakobo. Tunajitahidi kupata katika maisha – kwa njia yeyote muhimu mara nyingine - kile ambacho Mungu kutuahidia kwa hakika tayari amekwisha kutupatia ndani ya Kristo. Hakuna mstari ndani ya Agano Jipya unaozungumzia hilo kwa ubora zaidi ya Warumi 8:32: “ yeye asiyemwachilia mwana wake mwenyewe, bali alimtoa kwa ajili yetu sisi sote, atakosaje kutukirimia na mambo yake pamoja naye?” kwa njia ya Kristo tunaweza kwa hakika tukasikia maneno ya Zaburi 46 “acheni kujitaabisha na mjue kwamba mimi ni Mungu.” Na kama ninaweza kuongeza – ujue ya kwamba ni Mungu mwema, kwa upole amejitoa katika wana wa agano lake.**

**— Rev. Michael J. Glodo**

Baada ya kutazama mada kuu za neema ya Mungu kwa Israeli na uaminifu wa Israeli kwa Mungu, tugeukia somo kuu la tatu katika sehemu hii ya Mwanzo: baraka za Mungu kwa Israeli.

Baraka za Mungu kwa Israeli

Tutachunguza baraka za Mungu kwa Israeli kwa namna ile ile tulivyochunguza masomo mengine ya Musa. Tutaangalia kwanza maana ambayo Musa alikusudia, na kisha tutaona jinsi tunavyoweza somo hili katika maisha yetu ya sasa. Tuanze na maana ya asili iliyokusudiwa na Musa.

Maana ya Asili

Kwa kawaida, mahusiano ya agano la Mungu na watu wake mara nyingi yanahusisha baraka kwa waaminifu na laana kwa waasi. Hakuna shaka kwamba, Yakobo alipitia matokeo hasi kutokana na uasi wake. Kwa mfano, baada ya kumdanganya ndugu yake na baba yake, Yakobo alilazimika kukimbia ili ajiponye. Pia alipitia nyakati ngumu kutoka kwa baba mkwe wake Labani. Lakini, Musa aliweka msisitizo mkubwa juu ya baraka alizozitoa Mungu kwa Yakobo ili kuwakumbusha wasomaji wake wa kwanza kwamba, Mungu alikuwa amewapatia baraka nyingi. Pia baraka za Mungu katika Maisha ya Yakobo zinaangukia katika makundi mawili: baraka pamoja na uasi wa Yakobo na baraka kwa sababu ya uaminifu wa Yakobo.

Kwanza, Yakobo alipokea baraka pamoja na uasi wake, kwa mfano Mwanzo 27:27-29. Yakobo alipokea baraka za Mungu kupitia Isaka pamoja na kwamba alizipata kwa njia ya udanganyifu. Yakobo pia alipokea baraka za Mungu huko Betheli, 28:13-15 pamoja na ukweli kwamba alikuwa akikimbia kuponya maisha yake kutoka kwa Esau.

Pili, katika sehemu za baadaye za habari ya Yakobo, baraka za Mungu zilikuja kama matokeo ya uaminifu wa Yakobo. Kwa mfano, katika 29:1-31:55, Mungu alimpatia Yakobo baraka za familia na utajiri kupitia Labani. Baada ya Yakobo kunyenyekea, Mungu alimpatia baraka kupitia Esau katika Mwanzo 32:1-33:17. Kwa namna ileile, katika Mwanzo 33:18-34:31, Yakobo alipokea baraka za Mungu huko Shekemu baada ya wana wake kuhusika katika mgogoro na Wakanaani. Mungu pia alimpatia Yakobo baraka huko Betheli katika 35:9-13 wakati mzee alipojitoa mwenyewe katika ibada kwa Mungu.

Musa alijua kwamba, Waisraeli waliomfuata yeye kuelekea nchi ya Ahadi wangekwenda kukutana na changamoto nyingi katika ushindi wa kutoka. Kwahiyo, katika hivi na vifungu vingine vingi, Musa alijielekeza juu ya baraka za Mungu kwa Yakobo kusisitiza shukrani kwa wasomaji wake wa kwanza na kuwatia moyo kutafuta baraka za Mungu zaidi. Mara tunapoona maana kusudiwa katika somo la baraka za Mungu kwa wa Israeli, siyo vigumu kuelewa umuhimu wa mambo haya kwa ajili ya matumizi ya sasa.

Matumizi ya Sasa

Sambamba na mjadala wetu wa awali, tutazungumzia tena kuhusiana na uzinduzi, mwendelezo na utimilifu wa ufalme wa Kristo. Tunapaswa kwanza kugeuza mioyo yetu kwa Kristo mwenyewe wakati wa uzinduzi wa ufalme. Tofauti na Yakobo, Yesu hakupokea baraka zozote kwa sababu ya uasi: kwani hakuwa na dhambi. Lakini kwa sababu alikuwa mwaminifu kwa baba, Yesu alipokea baraka nyingi wakati wa uhai wake duniani na hata baraka kubwa zaidi alipopaa mbiguni. Kinachoshangaza zaidi juu ya baraka za Yesu ni kwamba, sawa sawa na vifungu kama Waefeso 1:3 vinavyofundisha, kupitia muunganiko wetu na Kristo tunashiriki baraka alizozipata Yesu.

Hali kadhalika, Agano Jipya linafundisha kwamba, Kristo anamwaga baraka kwa watu wake wakati wote wa mwendelezo wa ufalme wake. Sawasawa na alivyofanya kwa Yakobo, Mungu anatubariki sisi, wakati mwingine pamoja na uasi wetu. Na hata nyakati zingine katika kujibu uaminifu wetu. Sasa maisha yamejaa kujikana na mateso kwa wafuasi wa Kristo. Lakini vifungu kama 2Wakoritho 1:21-22 na Waefeso 1:13-14 vinaweka wazi kwamba, Mungu ameahidi kututia muhuri kila mmoja wetu na baraka za ajabu za Roho wake Mtakatifu. Roho Mtakatifu anaishi ndani na kati yetu kama uthibitisho wa urithi wetu mkubwa katika ulimwengu ujao.

Kwahiyo, kila tunapoona baraka za Mungu kwa Yakobo katika kitabu cha Mwanzo, tunakumbushwa juu ya baraka zisizopimika tutakazozipokea katika ukamilifu wa ufalme wa Kristo. Kifungu kama Mathayo 25:34 kinatufundisha wazi kuwa, Kristo atakaporejea, Mungu atatukaribisha ndani “ya ufalme ulioandaliwa kwa ajili yetu tangu kuumbwa kwa ulimwengu”.

Baada ya kuwa tumetazama mada kuu juu ya neema ya Mungu kwa Israeli, uaminifu wa Israeli kwa Mungu, na baraka za Mungu kwa Israeli, sasa tutazame kipengele cha nne, ambacho ni somo linalofahamika katika kumbumbuku za Musa juu ya maisha ya Yakobo: baraka za Mungu kwa watu kupitia kwa Israeli.

Baraka za Mungu Kupitia kwa Israeli

Kama tulivyofanya awali, tutachunguza somo la baraka za Mungu kupitia Israeli kwa mujibu wa maana ya asili ya Musa, na kisha tutaona matumizi ya sasa ya somo. Lakini, tuanze kwanza kwa kutazama maana ya asili iliyokusudiwa na Musa.

Maana ya Asili

Kuelewa umuhimu wa somo hili kwa wasomaji wa kwanza, tunahitaji kukumbuka agano maalumu la Mungu kwa Abrahamu kama baba wa taifa la Israeli. Habari ya Abrahamu katika Mwanzo inaeleza kwamba, Mungu aliwaagiza watu wa Israeli kuongoza katika kutimiza utume kusudiwa kwa binadamu. Walipaswa kuongezeka na kujaza dunia kwa njia ya sura ya uaminifu ya Mungu. Na njia ambayo wangeliweza kutimiza hili ilikuwa ni kwa kueneza baraka za Mungu kwa watu wengine katika dunia yote. Kama tunavyosoma katika Mwanzo 12:2-3 Mungu alimwambia Abrahamu:

Nawe uwe baraka nami nitawabariki wakubarikio, naye akulaaniye nitamlaani; na katika wewe jamaa zote za dunia watabarikiwa (Mwanzo 12:2-3).

Utagundua hapa kwamba, Mungu alimuita Abrahamu kueneza baraka za ufalme wa Mungu “kwa watu wote duniani.” Lakini pamoja na kwamba baraka za Mungu zingeweza kuenea katika dunia nzima, siyo kila mtu atabarikiwa. Mungu alisema: “nitawabariki wakubarikio, na nitamlaani akulaaniye.” Kwa maneno mengine, wengine watazikataa juhudi za Israeli, na wengine watazipokea. Na Mungu ameahidi kubariki na kulaani watu wengine vivyo hivyo.

Kinachovutia ni kwamba, utaratibu huo huo wenye sura mbili za kubariki na kulaani ambao Mungu aliufunua kwa Abrahamu ulirudiwa kwa Yakobo Mwanzo 27:29 wakati Isaka alipombariki Yakobo akisema:

Atakayekulaani alaaniwe na atakayekubariki abarikiwe (Mwanzo 27:29)

Musa alielekeza sehemu kubwa ya kumbukumbu yake juu ya maisha ya Yakobo kuonyesha namna gani mzee aliwasiliana na watu mbalimbali katika siku zake. Hawa walikuwa ni mababu wa makundi ya watu waliowasiliana na wana wa Israeli katika siku za Musa. Kwa hiyo, kwa njia hii, Musa alifundisha Israeli namna ya kulihudumia kundi hili na lile, na kujua kwamba waende vitani? Au waimarishe amani? Kwa mfano, habari za Yakobo zinashughulika na makundi mawili ya watu ndani ya mipaka ya nchi ya ahadi. Kwa upande mmoja, sehemu ya sita inataarifu mgongano kati ya Yakobo na Wakaani 33:18–35:15. Katika Mwanzo 15:16, Mungu aliweka wazi kwamba, asingeliweza kuitoa Israeli ndani ya Misri mpaka “ dhambi ya Waamori” (jina jingine la Wakanaani) iwe “imefikia katika kipimo chake cha juu.” Pamoja na msamaha kwa wachache, kama Rahabu, Wakanaani walikuwa wameinajisi sana nchi ya ahadi katika siku za Musa kiasi kwamba Mungu aliwaamuru Israeli kuwaharibu. Kwahiyo,haishangazi kwamba Musa alitaarifu juu ya kushindwa kwa Yakobo kwa Washekemu na ulinzi wa Mungu juu ya Yakobo kwa Wakanaani.

Sehemu ya pili ya maisha ya Yakobo inaeleza juu ya mgongano kati ya Isaka na Wafilisti 26:1-33. Tofauti na mgogoro wa Yakobo na Wakanaani, sehemu hii imejikita katika amani ya Isaka na Wafilisti.

Tunajua kutoka Yoshua 13:1-5 kwamba, Wafilisti waliishi katika nchi ambayo Mungu aliwaahidi Israeli. Lakini jina lao linaonyesha kwamba, Wafilisti walikuwa ni wasafiri wa majini. Kwa sababu hii, hawakuingia mara moja chini ya hukumu ya Mungu kinyume na Wakanaani. Sheria hii ilisaidiwa na mfano wa Abrahamu Mwanzo 21:22-34 na Isaka 26:26-33. Wazee hawa wote walitengeneza mikataba ya amani na Wafilisti. Matokeo yake Waisraeli katika siku za Musa walipaswa kumfuata Abrahamu na Isaka kwa kutafuta kuishi pamoja na Wafilisti kwa amani. Ilikuwa baada ya Wafilisti kuvunja amani hii katika vizazi vya baadaye ndipo Israeli ikapigana vitu na wao.

Pamoja na mifano hii, habari ya Yakobo pia inashughulika na watu walioishi nje ya nchi ya Ahadi. Kwa mfano, sehemu ya kati ya nyakati za Yakobo na Labani katika 29:1-31:55 inazungumzia juu ya ndugu wa mbali wa Israeli walioishi Padani Aramu, Kaskazini mwa nchi ya Ahadi. Kumbukumbu ya wakati wa Yakobo inawaonya juu ya udanganyifu ambao uliwahusisha Labani na familia yake. Lakini Mwanzo 31:51-55 inaonyesha kwamba, Yakobo na Labani waliapa kuheshimu mipaka ya kijiografia kati yao na kuishi kwa amani kwa na mmoja. Hili liliweka wazi kwamba, Waisraeli waliomfuata Musa walipaswa kuishi kwa amani na ndugu zao katika mpaka wa Kaskazini. Baadaye Waisraeli walipanua ufalme wa Mungu mpaka eneo hili pia.

Pamoja na kushughulika na watu walioishi katika nchi ya Ahadi na katika mpaka wa Kaskazini, sehemu kubwa ya habari ya maisha ya Yakobo yamejielekeza katika mawasiliano yake na ndugu yake Esau. Kama tulivyoona, mwanzo wa mgogoro wa ndugu na mataifa ni katika Mwanzo 25:19-34. Sehemu hii inasisitiza ukweli kwamba, mahusiano ya Yakobo na Esau yalikuwa ni kivuli cha wana wa Israeli na wa Edomu walioishi Seir, mpaka wa Kusini ya chini ya nchi ya Ahadi. Edom ilikuwa ni ya muhimu kwa ajili ya wasomaji wa kwanza kwasababu walikuwa wamekutana na vurugu za Waedomi walipohamia karibu na mpaka wa Kusini wa nchi ya ahadi. Mungu alikuwa amewaelekeza wana wa Israeli kupigana vita na watu wengine katika eneo hili, lakini katika Kumbukumbu la torati 2:4-6 na Hesabu 20:14-21, tunajifunza kwamba, Musa alielekeza Israeli kuishi kwa unyenyekevu na kwa amani na ndugu zao wa Edomi.

Habari ya Yakobo inawakumbusha Waisraeli kwamba, Yakobo alikuwa amepata baraka za Mungu kwa njia ya udanganyifu. Ilielekeza pia kwamba, Yakobo alijinyenyekeza kwa Esau. Na zaidi ya hapa, habari juu ya Yakobo zilijielekeza juu ya amani, utengano wa kijiografia wa Yakobo na Esau na wana wao. Ukubwa wa maelezo ya Musa ulieleza moja kwa moja namna ambavyo wana wa Israeli waliomfuata walivyopaswa kuwatendea Waedomi. Lakini hili halikufanyika mpaka baadaye sana ambapo Wedomi waliwasababishia shida Waisraeli kiasi kwamba Israeli walipigana nao.

Mpaka sasa tumejifunza maana ya asiliya baraka za Mungu kupitia Israeli kwenda kwa wengine, tuangalie sasa matumizi ya sasa ya somo hili.

Matumizi ya Sasa

Sura hii ina maana nyingi katika maisha yetu. Lakini kwa kuokoa muda, tutajikita kwa mara nyingine tena katika nyakati tatu za ufalme wa Kristo. Kwanza, katika uzinduzi wa ufalme wake, Yesu mfalme wa Israeli, alikuja kutoa baraka za Mungu kwa watu wote duniani. Vifungu kama Yohana 12:47-48 vinatuambia kwamba, katika wakati wake wa kwanza, Yesu alikuja kumshinda Shetani pamoja na majeshi yake ya pepo wachafu. Lakini pia alikuja na makubaliano ya amani kwa kila taifa duniani. Yesu na mitume wake walikutana na upinzani, lakini kwa upole walitoa upatanisho na Mungu kwa njia ya kuhubiri injili. Walitoa onyo la hukumu ya Mungu siku ya mwisho kwa wale waliokataa injili.

Pili, wakati wa mwendelezo wa ufalme wa Kristo, baraka za Mungu zinaendelea kuenea kwa mataifa kupitia huduma ya kanisa. Kwa kufuata mfano wa Kristo na mitume wake na manabii, tunakwenda kinyume na roho waovu wanaoendelea kupotosha mataifa. Kifungu cha 2Wakorintho 5:20 kinasema, sisi ni “ni mabalozi wa Yesu” tunatoa makubaliano ya amani na upatanishi pamoja na Mungu kwa dunia nzima. Hata tunapoonya juu ya hukumu ya Mungu siku ya mwisho.

Tatu, tunapaswa kutumia mahusiano ya Yakobo na wengine tukiwa na mtazamo wa ukamilifu wa ufalme wa Kristo. Katika nyakati za Agano la Kale, kibali cha Israeli cha amani kwa wengine kiliondolewa wakati Mungu alipogundua kwamba, ulikuwa ni wakati wa kuleta hukumu. Kwa njia hiyo hiyo, Kristo atakaporejea katika utukufu, kibali cha amani kwa mataifa kitaondolewa kabisa kutoka kwa wote waliomkataa Kristo na ufalme wake. Wakati huo, waovu wataanguka katika hukumu ya Mungu. Lakini kama ilivyo kwa vifungu kama Ufunuo 5:9-10 inatuambia sisi, watu wasiohesabika kutoka kila kona ya dunia ambao wamemwamini Kristo wataingia katika ufalme wa dunia wa Mungu.

HITIMISHO

Katika somo hili, tumechunguza maandiko ya Musa juu ya maisha ya Yakobo katika kitabu cha Mwanzo. Tumeona namna ambavyo Musa ameunganisha kwa umahiri mkubwa muundo na maudhui kiasi kwamba; maisha ya Yakobo yanagusa maisha ya wana wa Israeli waliomfuata mpaka nchi ya Ahadi. Tumegundua pia namna ambavyo mada kuu kama vile neema ya Mungu kwa Israeli, uaminifu wa Israeli kwa Mungu, baraka ya Mungu kwa Israeli na baraka za Mungu kupitia Israeli, zilitoa mwongozo halisi kwa taifa la Israeli wakati wa Musa. Na pia zinaendelea kuwaongoza wafuasi wa Kristo kwa kadri tunavyotafuta kumtumkia Mungu katika siku zetu wenyewe.

Simulizi ya Yakobo ni habari nzuri ya matumaini kwa wote wanaomtegemea Kristo. Iliwasaidia wapokeaji wa kwanza kipindi cha Musa kwa kadri walivyoshughulika nakushindwa kwao, hadi kufanikiwa kwao. Na iliongoza mahusiano yao na watu wengine walipokuwa wakielekea katika nchi ya ahadi. Na inafanya vile vile hata kwetu sisi leo. Katika maisha ya Yakobo, tunahakikishiwa kwamba hakuna yeyote aliye nje ya kufikiwa na rehema ya Mungu. Sawasawa na wale waliounganishwa kwa Kristo, pamoja nakushindwa kwetu kwingi, tunaweza kujifunza kutoka kwa Yakobo namna tunavyoweza kueneza baraka za ufalme wa Mungu duniani pote mpaka Kristo atakaporejea katika utukufu.

WANDAAJI WA SOMO

**Dr. Scott Redd (Mwongozaji)** ni Raisi na Profesa msaidizi wa masomo ya Agano la Kale katika chuo cha Reformed Theological Seminary, Washington D.C. Dkt. Redd alipata M.Div. kutoka Reformed Theological Seminary na M.A. pamoja na Ph.D. kutoka chuo cha The Catholic University of America. Amefundisha katika chuo cha Catholic University of America, Augustine Theological Institute nchini Malta, na International Training Institute katika gofu ya Mediterania. Dkt. Redd amechangia katika machapisho na majarida mbalimbali kama vile *Tabletalk* (Ligonier Ministries), *The Washington Post* na *First Things*. Pamoja na hayo, pia ameandika *Constituent Postponement in Biblical Hebrew Verse* (Society of Biblical Literature, 2014) na *Wholehearted: A\ Biblical Look at the Greatest Commandment and Personal Wealth* (Institute for Faith, Work & Economics, 2016).

**Dr. Michael J. Glodo** ni Profesa msaidizi wa masomo ya Biblia katika chuo cha Reformed Theological Seminary huko Orlando, Florida

**Dr. Craig S. Keener** ni mwenyekiti wa F.M. na Ada Thompson kitivo cha Masomo ya Biblia katika chuo cha Asbury Theological Seminary.

**Dr. John Oswalt** ni profesa wa heshima wa masomo ya Agano la Kale katika chuo cha Asbury Theological Seminary.

**Dr. Tom Petter** ni Profesa msaidizi wa wa masomo ya Agano la Kale katika chuo cha Gordon-Conwell Theological Seminary.

**Dr. Richard L. Pratt, Jr.** ni Raisi wa taasisi ya Third Millennium Ministries na profesa msaidizi wa masomo ya Agano la Kale katika chuo kikuu cha Reformed d Theological Seminary, kampasi ya Orlando.

**Dr. Douglas Stuart** ni Profesa wa Masomo ya Agano la Kale katika chuo cha Gordon-Conwell Theological Seminary.